CELEX: 32012R1097
Language: hu
Date: 2012-11-23 00:00:00
Title: A Bizottság 1097/2012/EU végrehajtási rendelete ( 2012. november 23. ) a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról szóló 142/2011/EU rendeletnek az állati melléktermékek és az azokból származó termékek tagállamok közötti szállítása tekintetében történő módosításáról EGT-vonatkozású szöveg

24.11.2012   
            
            
               HU
            
            
               Az Európai Unió Hivatalos Lapja
            
            
               L 326/3
            
         A BIZOTTSÁG 1097/2012/EU VÉGREHAJTÁSI RENDELETE
   (2012. november 23.)
   a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról szóló 142/2011/EU rendeletnek az állati melléktermékek és az azokból származó termékek tagállamok közötti szállítása tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról és az 1774/2002/EK rendelet hatályon kívül helyezéséről szóló, 2009. október 21-i 1069/2009/EK európai parlamenti és tanácsi rendeletre (1) és különösen annak 21. cikke (5) bekezdésének a) pontjára, 23. cikke (3) bekezdésére és 48. cikke (2) bekezdésére,
   mivel:
   
               (1)
            
            
               Az 1069/2009/EK rendelet köz- és állat-egészségügyi szabályokat határoz meg az állati melléktermékekre és az azokból származó termékekre vonatkozóan az ilyen termékekhez kapcsolódó köz- és állat-egészségügyi kockázatok megelőzése és minimalizálása érdekében. Továbbá az állati melléktermékek és az azokból származó termékek forgalomba hozatalára vonatkozóan is megállapít szabályokat.
            
         
               (2)
            
            
               A nem emberi fogyasztásra szánt állati melléktermékekre és a belőlük származó termékekre vonatkozó egészségügyi szabályok megállapításáról szóló 1069/2009/EK európai parlamenti és tanácsi rendelet végrehajtásáról, valamint a 97/78/EK tanácsi irányelvnek az egyes minták és tételek határon történő állat-egészségügyi ellenőrzése alóli, az irányelv szerinti mentesítése tekintetében történő végrehajtásáról szóló, 2011. február 25-i 142/2011/EU bizottsági rendelet (2) végrehajtási szabályokat határoz meg az 1069/2009/EK rendeletre, többek között az üzemeltetők nyilvántartására, az állati melléktermékek és az azokból származó termékek szállítmányait a tagállamok közötti kereskedelem keretében kísérő kereskedelmi okmányok tartalmára, valamint az 1069/2009/EK rendelet 48. cikkének (1) bekezdése értelmében bizonyos állati melléktermékekre és azokból származó termékekre kötelezően kiállítandó bejelentési formanyomtatvány felépítésére.
            
         
               (3)
            
            
               Az 1069/2009/EK rendelet értelmében az üzemeltetőknek gondoskodniuk kell arról, hogy az állati melléktermékek és az azokból származó termékek nyomon követhetők legyenek az összegyűjtés, az előállítás, a felhasználás és az ártalmatlanítás minden egyes szakaszában, ezáltal megelőzendő a belső piac olyan események miatt bekövetkező szükségtelen fennakadásait, amelyek tényleges vagy lehetséges köz- vagy állat-egészségügyi kockázatokkal függnek össze.
            
         
               (4)
            
            
               Az üzemeltetőknek biztosítaniuk kell, hogy az állati melléktermékre vonatkozó jogszabályok hatálya alá tartozó tevékenységek nyilvántartásba kerüljenek és engedélyezve legyenek. Ugyanakkor a 2. és a 3. kategóriába tartozó anyagok kis mennyiségben történő kezeléséből származó kockázat elhanyagolhatónak minősíthető, amennyiben azok olyan területekről származnak, ahonnan nem került bejelentésre emberre vagy állatra nézve fertőző betegség. A tagállamok számára lehetővé kell tenni ezért bizonyos tevékenységnek az 1069/2009/EK rendelet 23. cikkében előírt nyilvántartásba vétel nélküli jóváhagyását. Ezen eltérésnek olyan tevékenységekre kell korlátozódnia, amelyek során a termékeket a régión belül közvetlenül bocsátják rendelkezésre a végfelhasználók részére, a helyi piacon vagy helyi kiskereskedelmi egységek számára.
            
         
               (5)
            
            
               Az állati melléktermékek és az azokból származó termékek azon szállítmányait, amelyeket tagállamok közötti kereskedelemben történő értékesítésre szánnak, kereskedelmi okmánynak kell kísérnie. Ugyanakkor módosítani és bővíteni kell a kereskedelmi okmányra vonatkozó jelenlegi követelményeket annak biztosítására, hogy az a biztonságos kezelésre, a megmunkálására és a szándékolt felhasználására vagy az adott anyag ártalmatlanítására vonatkozóan minden szükséges információt tartalmazzon.
            
         
               (6)
            
            
               A kereskedelmi okmányon az üzemeltetőknek ki kell fejteniük bizonyos információkat a szállítmánnyal kapcsolatban, különösen az állati melléktermékek és az azokból származó termékek kategóriájára, a szállítmány jellegére és a kezelés típusára nézve. A 142/2011/EU rendelet 3. cikkének értelmében nem kell kereskedelmi okmányt kiállítani az olyan, állati melléktermékből származó termékekre, amelyeket az előállítási lánc végpontjaként jelentettek be. A 853/2004/EK európai parlamenti és tanácsi rendeletben (3) szereplő feldolgozási előírásokra való utalást is el lehet hagyni. A 142/2011/EU rendelet VIII. mellékletét ezért ennek megfelelően módosítani kell.
            
         
               (7)
            
            
               Több, az 1069/2009/EK rendelet 48. cikkének (1) bekezdésében foglalt állati mellékterméket és állati melléktermékekből származó terméket a rendeltetési tagállam illetékes hatóságával előzetesen kell engedélyeztetni; ezt az üzemeltetőnek kérelem benyújtása útján kell igényelnie. A 142/2011/EU rendelet XVI. melléklete egységes formai követelményeket határoz meg az állati melléktermékek és az azokból származó teremékek tagállamok közötti kereskedelmének engedélyezésére. Ezen formai követelményeket módosítani kell a következő információk felvétele céljából: az engedélyezés érvényességének lejárta, a szállítmány mennyisége (térfogata vagy tömege), a feladó neve és címe, az állati melléktermék származási helye és a szállítmány rendeltetési helye. A 142/2011/EU rendelet XVI. mellékletét ezért ennek megfelelően módosítani kell.
            
         
               (8)
            
            
               A 142/2011/EU rendeletet ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 142/2011/EU rendelet a következőképpen módosul:
   
               1.
            
            
               A 20. cikk (4) bekezdésének c) pontja helyébe a következő szöveg lép:
               
                           „c)
                        
                        
                           száraz, kezeletlen gyapjút és szőrt szállító üzemeltetők, amennyiben az áruk biztonságos, zárt csomagolásban vannak és a kórokozók terjedését megakadályozó körülmények között közvetlenül egy, a takarmányláncon kívüli célokra szánt származtatott termékeket előállító üzembe, vagy köztes műveleteket végző üzembe szállítják őket;
                        
                     
                           d)
                        
                        
                           azok az üzemeltetők, akik kis mennyiségben használnak az 1069/2009/EK rendelet 9. és 10. cikkében említett 2. és a 3. kategóriába tartozó anyagokat vagy azokból származó termékeket, és a termékeket a régión belül közvetlenül értékesítik a végfelhasználóknak, a helyi piacon vagy helyi kiskereskedelmi egységeknek, továbbá amennyiben az illetékes hatóság az adott tevékenységről megállapítja, hogy az nem hordozza súlyos, emberre vagy állatra nézve fertőző betegség terjedésének kockázatát; ez a pont nem alkalmazandó akkor, ha ezen anyagokat prémes állatoktól különböző haszonállatok takarmányozására használják.”
                        
                     
         
               2.
            
            
               A VIII. és a XVI. melléklet e rendelet mellékletének megfelelően módosul.
            
         2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. november 23-án.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 300., 2009.11.14., 1. o.
   
      (2)  HL L 54., 2011.2.26., 1. o.
   
      (3)  HL L 139., 2004.4.30., 55. o.
   
      MELLÉKLET
      A 142/2011/EU rendelet mellékletei a következőképpen módosulnak:
      
                  1.
               
               
                  A VIII. melléklet III. fejezetében szereplő kereskedelmi okmány mintája helyébe a következő lép:
                  „Kereskedelmi okmány
                  
                  Nem emberi fogyasztásra szánt állati melléktermékek és azokból származó termékek Európai Unión belüli, az 1069/2009/EK rendelettel összhangban történő szállításához
                  
                     
                  
                     
               
            
                  2.
               
               
                  A XVI. melléklet III. fejezetében a 10. szakasz helyébe a következő szöveg lép:
                  „10.   szakasz
                  
                  
                     Unión belüli kereskedelemre vonatkozó egyes engedélyek iránti kérelmek formai követelményei
                  
                  Az üzemeltetőknek a rendeltetési tagállam illetékes hatóságánál kérelmezniük kell az 1069/2009/EK rendelet 48. cikkének (1) bekezdésében említett állati melléktermékek és az azokból származó termékek szállításának engedélyezését az alábbi formai követelményeknek megfelelően: